Cerere de decizie preliminară introdusă de Rechtbank Den Haag (Țările de Jos) la 21 martie 2016 - Christian Louboutin, Christian Louboutin SAS/Van Haren Schoenen BV
(Cauza C-163/16)
Limba de procedură: neerlandeza
Instanța de trimitere
Rechtbank Den Haag
Părțile din procedura principală
Reclamanți: Christian Louboutin, Christian Louboutin SAS
Pârâtă: Van Haren Schoenen BV
Întrebarea preliminară
Noțiunea de formă în sensul articolului 3 alineatul (1) litera (e) punctul (iii) din Directiva 2008/95/CE1 („Form”, „shape” și „forme” în versiunile din limbile germană, engleză și, respectiv, franceză ale acestei directive) este limitată la caracteristicile tridimensionale ale produsului, cum ar fi contururile, dimensiunile și volumul (care trebuie exprimate în trei dimensiuni) sau această dispoziție include și alte caracteristici (care nu sunt tridimensionale), precum culoarea?
____________
1 Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci (versiune codificată) (JO L 299, p. 25).